EkBass/fiwiki-20250220-pages-articles huggingface dataset:
Kaptafoli

Kaptafoli (C10H9SNCl4O2) on ftaali-imidijohdannaisiin kuuluva orgaaninen yhdiste. Yhdistettä on käytetty fungisidina maataloudessa. == Ominaisuudet, valmistus ja käyttö == Huoneenlämpötilassa kaptafoli on väritöntä kiteistä ainetta. Yhdiste ei käytännöllisesti katsoen liukene veteen, mutta liukenee esimerkiksi isopropanoliin, asetoniin, dimetyyliformamidiin ja tolueeniin. Aine hydrolysoituu niin happamissa kuin emäksisissäkin oloissa. Kaptafolin sienten kasvua estävät ominaisuudet perustuvat soluhengityksen estoon ja itiöiden itämisen estoon. Aine on hyvin todennäköisesti karsinogeenista. Viitattu 15.7.2024 Kaptafolia valmistetaan tetrahydroftaali-imidin ja tetrakloorietyylisulfenyylikloridin reaktiolla emäksisissä oloissa. : Kaptafolia on käytetty useiden kasvisten, hedelmien ja viljojen sienitautien torjuntaan. Sen käyttö on kuitenkin kielletty karsinogeenisuuden vuoksi esimerkiksi Yhdysvalloissa osittain 1999 ja kokonaan 2006 ja Euroopan unionin alueella 2009. Vuodesta 2010 lähtien kaptafolia ei ole saanut käyttää ravintokasvien viljelyssä tiettävästi missään maassa. == Lähteet == Luokka:Sienentorjuntamyrkyt
Chris Ofili

Chris Ofili CBE (s. 1968 Manchester) on brittiläinen taidemaalari.Chris Ofili David Zwirner, viitattu 15.7.2024 Ofilin sukujuuret ovat Nigeriassa.Ofili, Chris, b.1968 Art UK, viitattu 15.7.2024 Hän sai kandidaatin arvon Chelsea College of Art and Designista vuonna 1991 ja maisterin arvon Royal College of Artista vuonna 1993. Ofili lähti stipendin turvin Zimbabween, jonka luolamaalauksista hän on omaksunut vaikutteita taiteeseensa. 1990-luvulla Ofili sai näkyvyyttä leikkisillä, monikerroksisilla teoksillaan, joissa hän käytti hartsia, glitteriä, kollaasia ja norsun lantaa. Hän on yhdistänyt teoksissaan abstraktiota ja figuratiivisuutta. Ofili tunnetaan ajankohtaisten teemojen, politiikan ja Ison-Britannian mustan väestön elämänkokemusten käsittelystä.Chris Ofili National Portrait Gallery, viitattu 15.7.2024 Ofili on pitänyt laajalti kansainvälisesti omia näyttelyitä. Vuonna 1998 hän voitti Turner-palkinnon. Ofili muutti vuonna 2005 Trinidad ja Tobagoon, jonka maisemat ja perinteet ovat myös vaikuttaneet hänen teoksiinsa. Vuonna 2017 hänestä tehtiin Brittiläisen imperiumin ritarikunnan komentaja. == Lähteet == Luokka:Englantilaiset taidemaalarit Luokka:Vuonna 1968 syntyneet Luokka:Elävät henkilöt
Aqshaxan qala

pienoiskuva|Seinämaalaus. Aqshaxan qala () on muinainen linnoitus Amudarjajoen oikeanpuoleisella rannalla Karakalpakstanin tasavallan Beruniyn piirissä Uzbekistanissa. Muinaiseen Horezmiin kuulunut linnoitus lienee perustettu 300–200-luvulla ennen ajanlaskun alkua. Se koostuu muurien ympäröimistä, sisäkkäisten neliöiden muotoisista ylä- ja alalinnasta, joiden pinta-alat ovat 15 ja 27 hehtaaria. Alueella on suoritettu arkeologisia kaivauksia vuodesta 1995 lähtien. Ylälinnassa on tutkittu kaksi monumentaalirakennusta, joita on käytetty zarathustralaisuuden ja Horezmin kuninkaiden palvontapaikkoina. Ne oli koristeltu hellenistisvaikutteisin seinämaalauksin, kohokuvin ja savipatsain. Ylälinnan kaksikerroksinen muuri oli varustettu tornein ja ampuma-aukoin. Sisäänpääsyä vartioivat monimutkaiset porttirakennelmat. Rakennukset on hylätty 100-luvulla ajanlaskun alun jälkeen, jolloin kuninkaiden asuinpaikka ja palvontamenot siirtyivät lähistölle rakennettuun Topıraq qalaan. Nykyään alue on pääosin hiekan peittämä. ==Lähteet== Luokka:Karakalpakstan Luokka:Uzbekistanin historia
Vaara-analyysi

Vaara-analyysi () on muun muassa koneturvallisuuteen liittyvä menetelmä, jossa tunnistetaan vaara-tilanteet ja niihin liittyvät riskit. Turvajärjestelmän toiminnoilla pyritään hallitsemaan tunnistettuja vaaroja. Analyysissä pyritään tunnistamaan kaikki mahdolliset vaarat riippumatta niiden koosta tai merkityksestä. Vaaralla tarkoitetaan mitä vain potentiaalia harmille, vammalle, onnettomuudelle tai muulle epätoivotulle seuraukselle. Riskillä tarkoitetaan vaarasta mahdollisesti aiheutuvaa seurausta kuten vammaa, omaisuuden menetystä tai ympäristöriskiä. Analyysin lähteinä voidaan käyttää muun muassa aiheeseen liittyvää kirjallisuutta tai onnettomuusraportteja. Esimerkiksi lääketeollisuudessa pölyyn mahdollisesti liittyvät kysymykset työterveydestä, ympäristön turvallisuudesta, räjähdysvaarasta, koneista ja prosesseista sekä kontaminaatiosta. == Katso myös == * Riskien arviointi == Lähteet == Luokka:Koneturvallisuus
Izmail Korostovets

Izmail Vladimirovitš Korostovets (; 13 elokuuta 1863 – 17 maaliskuuta 1933) oli venäläinen aatelismies, upseeri ja virkamies. Vuosina 1907–1915 hän toimi Vironmaan kuvernementin kuvernöörinä. Vuosina 1915–1917 hän oli Venäjän hallitsevan senaatin jäsenПроект «Русская армия в Великой войне». Sotilasarvoltaan hän oli vuodesta 1910 alkaen kenraaliluutnantti. Lokakuun vallankumouksen jälkeen hän muutti Puolaan. ==Lähteet== * Мурзанов Н. А.. Словарь русских сенаторов, 1711—1917 гг. — СПб., 2011. — С. 219. Luokka:Vuonna 1863 syntyneet Luokka:Vuonna 1933 kuolleet Luokka:Venäläiset aateliset Luokka:Venäjän hallitsevan senaatin jäsenet Luokka:Vironmaan kuvernementin kuvernöörit Luokka:Venäläiset kenraalit
Harms

Harms on muun muassa seuraavien henkilöiden sukunimi: * Bernhard Harms (1876–1939), saksalainen taloustieteilijä * Claus Harms (1778–1855), saksalainen luterilainen pappi ja teologi * Daniil Harms (1905–1942), neuvostoliittolainen kirjailija * Joan Harms, nyk. Edelmann (s. 1936), suomenruotsalainen radio- ja tv-journalisti ja televisiojohtaja * Oliver Raymond Harms (1901–1980), yhdysvaltalainen luterilainen pastori, Missouri- synodin johtaja * Rebecca Harms (s. 1956), saksalainen vihreiden poliitikko ja europarlamentaarikko
Jääkiekon alle 18-vuotiaiden maailmanmestaruuskilpailut 2026

Jääkiekon alle 18-vuotiaiden maailmanmestaruuskilpailut 2026 pelataan Slovakiassa. Turnausajankohta ja ottelupaikkakunnat ilmoitetaan myöhemmin. Slovakia on aiemmin isännöinyt alle 18-vuotiaiden maailmanmestaruuskilpailuja vuonna 2002 sekä 2017. == Lähteet ==
Nikolai Galahov

Nikolai Pavlovitš Galahov (; 15 tammikuuta 1855 – 20 tammikuuta 1936) oli venäläinen aatelismies ja virkamies. Vuosina 1915–1917 hän toimi Vitebskin kuvernementin kuvernöörinä. Virka-arvoltaan hän oli todellinen valtioneuvos. Lokakuun vallankumouksen jälkeen hän muutti Ranskaan. ==Lähteet== * Галахов Николай Павлович // Список гражданским чинам IV класса. Исправлен по 1-е cентября 1909 года. — С. 1830. * Галахов Николай Павлович // Список гражданским чинам IV класса. Исправлен по 1-е марта 1916 года. Ч. 1. — С. 1400—1401. * Придворный календарь на 1915 год. Luokka:Vuonna 1855 syntyneet Luokka:Vuonna 1936 kuolleet Luokka:Venäläiset aateliset Luokka:Vitebskin kuvernementin kuvernöörit
Louis Hasselriis

Louis Hasselriis (12. tammikuuta 1844 Hillerød, Tanska – 20. toukokuuta 1912, TanskaHasselriis, Louis, Salmonsen) oli tanskalainen kuvanveistäjä. Hän opiskeli ensin Kööpenhaminan taideakatemiassa ja sitten usean vuoden aikana Roomassa, jossa hän asui muutenkin pitkät ajat. Onnistuneimpia hänen teoksistaan ovat Søren Kierkegaardin, Johannes Ewaldin ja Heinrich Heinen luonteenomaiset muotokuvat. Hänen muita teoksiaan ovat pieni C. M. Bellmanin patsas, H. Chr. Andersenin muistopatsas Odensessa ja pystykuva Diskoksen heittäjä.Tietosanakirja 1909, osa 11, Hakusana: Hasselriis, Louis ==Veistoksia== Kierkegaard 20090502-DSCF1495.jpg|Søren Kierkegaard Louis Hasselriis, Før sejren, 1870, KMS5301, Statens Museum for Kunst.jpg|Diskoksen heittäjä Louis Hasselriis, Den svenske digter CM Bellmann, siddende i en stol, spillende på lut, 1871, KMS5220, Statens Museum for Kunst.jpg|Carl Michael Bellman ==Lähteet== ==Aiheesta muualla== Luokka:Tanskalaiset kuvanveistäjät Luokka:Vuonna 1844 syntyneet Luokka:Vuonna 1912 kuolleet
Eirik Langedal Breivik

Eirik Langedal Breivik (s. 1998) on norjalainen suunnistaja. MM-kilpailuissa Langedal Breivik saavutti pronssia Norjan sprinttiviestijoukkueessa Edinburghin MM-kilpailussa 2024. https://www.suunnistusliitto.fi/2024/07/suomelle-mm-hopeaa-sprinttiviestista/ Henkilökohtaisilla matkoilla hänen paras saavutuksensa on pudotussprintin 11:s sija Trekantomraadetin MM-kilpailuissa 2022. Suunnistuksen EM-kilpailuissa Unkarissa 2024 hän voitti keskimatkan kilpailun ja oli mukana Norjan voittaneessa viestijoukkueessa. Suunnistuksen maailmancupin osakilpailussa hänen paras sijoituksensa on kuudes sija Oltenin sprintistä vuodelta 2024. Nuorten MM-kilpailussa hänen paras saavutuksensa on keskimatkan kymmenes sija vuodelta 2018. http://runners.worldofo.com/eiriklangedalbreivik.html == Lähteet == Luokka:Norjalaiset suunnistajat Luokka:Vuonna 1998 syntyneet Luokka:Elävät henkilöt
Eino Salminen (valokuvaaja)

Eino Salminen (24. joulukuuta 1887 Asikkala – 18. heinäkuuta 1977 Asikkala)Eino Salminen, Asikkalan hautausmaa, Asikkala, osasto 9, hautapaikat 022-024 (ainaishauta), viitattu 12.11.2024 oli suomalainen valokuvaaja. Hän toimi myös sekatyömiehenä ja kirvesmiehenä, sekä harrasti numismatiikkaa. Hän omisti valokuvaamot Asikkalassa ja Helsingissä. Hänen kuviaan on Suomen valokuvataiteen museossa. Helsingissä Salminen asui vuosina 1911–1939. Hänen puolisonsa oli Rosa Salminen. Eino Salmisen vanhemmat olivat talonomistaja Juho Kustaa Salminen (1868–1951) Anianpellosta ja Amanda Salminen.Kuolinilmoitus, Juho Kustaa Salminen, Etelä-Suomen Sanomat, 1951, No 51, sivu 2, julkaistu 3.3.1951 == Lähteet == Luokka:Suomalaiset valokuvaajat Luokka:Vuonna 1887 syntyneet Luokka:Vuonna 1977 kuolleet
Kaskisten kalastusmuseo

Kaskisten kalastusmuseo () on Kaskisissa sijaitseva kalastusaiheinen museo. Kalastusmuseo perustettiin vuonna 1983, kun Kaskisten kaupunki osti Kurt Koskisen suolaamorakennuksen Kalarannasta. Aiemmin rakennuksessa on toiminut kalakauppa. Kalastusmuseon näyttelyt on rakennettu teemoittain. Museossa ovat esillä kaikki ne esineet ja työkalut, joita kalastajat käyttivät. Museon vieressä on noin kolmekymmentä hyvin säilynyttä ranta-aittaa, joista suurin osa on 1800-luvulta. Niissä säilytettiin kalastusvälineitä, venetarvikkeita ja suolattua kalaa. == Lähteet == Luokka:Suomen museot Luokka:Kaskisten rakennukset ja rakennelmat
Sørland

Sørland on taajama Værøyn kunnassa Nordlandin läänissä Norjassa ja kuntansa hallinnollinen keskus. Taajaman pinta-ala on 1,1 neliökilometriä ja asukasluku 599 vuonna 2023. ==Lähteet== ==Aiheesta muualla== Luokka:Norjan taajamat Luokka:Værøy
Værøyn vanha kirkko

Værøyn vanha kirkko () on Værøyn kunnassa Nordlandin läänissä Norjassa sijaitseva puinen pitkäkirkko vuodelta 1714. ==Lähteet== ==Aiheesta muualla== Luokka:Norjan puukirkot Luokka:Værøy
Værøyn kirkko

Værøyn kirkko () on Værøyn kunnassa Nordlandin läänissä Norjassa sijaitseva kivinen pitkäkirkko vuodelta 1939. ==Lähteet== ==Aiheesta muualla== Luokka:Norjan kivikirkot Luokka:Værøy
Værøy (saari)

Værøy on Værøyn kunnan pääsaari Nordlandin läänissä Norjassa. Sen pinta-ala on 15,7 neliökilometriä. Saarella asuu koko kunnan väestö, eli 683 ihmistä vuonna 2024. ==Lähteet== Luokka:Norjan saaret Luokka:Værøy
Byron Donalds

Byron Donalds (s. 28. lokakuuta 1978 Brooklyn, New York) on yhdysvaltalainen republikaanisen puolueen poliitikko.Donalds, Byron Biographical Directory of the United States Congress, viitattu 15.7.2024 Donalds valmistui Nazareth Regional High Schoolista Brooklynissa vuonna 1996. Hän opiskeli vuosina 1996–1999 Florida A&M; Universityssa ja sai vuonna 2002 humanististen tieteiden kandidaatin oppiarvon Floridan osavaltionyliopistosta. Hän on työskennellyt rahoituksen neuvonantajana. Donalds istui Floridan edustajainhuoneessa vuosina 2016–2020. Vuonna 2020 hänet valittiin Floridan 19. vaalipiiristä Yhdysvaltain edustajainhuoneeseen, jossa hän aloitti toimintansa 3. tammikuuta 2021.Biography Congressman Byron Donalds, viitattu 15.7.2024 Donalds on naimisissa ja hänellä on kolme poikaa. == Lähteet == Luokka:Yhdysvaltalaiset republikaanipoliitikot Luokka:Yhdysvaltain edustajainhuoneen jäsenet Luokka:Vuonna 1978 syntyneet Luokka:Elävät henkilöt
Mogrenda

Mogrenda on taajama Stadin kunnassa Vestlandin läänissä Norjassa. Taajaman pinta-ala on 0,3 neliökilometriä ja asukasluku 378 vuonna 2023. ==Lähteet== ==Aiheesta muualla== Luokka:Norjan taajamat Luokka:Stad
Torvika

Torvika on taajama Stadin kunnassa Vestlandin läänissä Norjassa. Taajaman pinta-ala on 0,25 neliökilometriä ja asukasluku 234 vuonna 2023. ==Lähteet== ==Aiheesta muualla== Luokka:Norjan taajamat Luokka:Stad
Jalkapallon naisten maailmanmestaruuskilpailut 2027

Jalkapallon naisten maailmanmestaruuskilpailut 2027 järjestetään Brasiliassa 24. kesäkuuta – 25. heinäkuuta 2027. Ne ovat kymmenennet jalkapallon naisten maailmanmestaruuskilpailut. Turnaus järjestetään ensimmäistä kertaa Etelä- Amerikan mantereella. == Valintaprosessi == Fifa ilmoitti 23. maaliskuuta 2023 maailmanmestaruuskilpailujen valintaprosessin alkaneeksi. Aluksi 14 maata ilmaisi kiinnostuksensa kilpailun isännöintiin, joista kolme oli yhteishakemuksia. Nämä olivat Brasilia, Chile, Etelä-Afrikka, Italia, Alankomaat-Belgia-Saksa, Meksiko-Yhdysvallat, sekä Islanti-Norja-Ruotsi-Suomi- Tanska. Useat valtiot kuitenkin vetäytyivät valintaprosessista, jolloin jäljelle jäivät enää Brasilia sekä Alankomaat-Belgia-Saksa. Kisaisännästä päätettiin 17. toukokuuta 2024 Fifan kongressissa. Brasilia voitti Alankomaiden, Belgian ja Saksan yhteishakemuksen äänin 119–78. Äänestystulokset Maa Äänet 119 , ja 78 Tyhjät äänet 10 Yhteensä 207 == Pelipaikat == Brasilia on ilmoittanut, että kilpailut järjestetään kymmenellä stadionilla kymmenessä isäntäkaupungissa. Rio de Janeiro Brasília Belo Horizonte Fortaleza Maracanã Arena BRB Mané Garrincha Estádio Mineirão Arena Castelão Kapasiteetti: 73 139 Kapasiteetti: 69 910 Kapasiteetti: 66 658 Kapasiteetti: 57 876 Porto Alegre Salvador Estádio Beira-Rio Arena Fonte Nova Kapasiteetti: 49 055 Kapasiteetti: 47 915 São Paulo Recife Manaus Cuiabá Arena Corinthians Arena Pernambuco Arena Amazônia Arena Pantanal Kapasiteetti: 47 252 Kapasiteetti: 45 440 Kapasiteetti: 42 924 Kapasiteetti: 42 788 == Karsinnat ja joukkueet == Lopputurnaukseen pääsee yhteensä 32 joukkuetta. Isäntämaa Brasilia pääsi kilpailuihin automaattisesti joutumatta karsimaan. Lopputurnauksen paikkajako jalkapalloliittoittain perustuu edellisiin MM- kilpailuihin: *AFC (Aasia): 6 paikkaa *CAF (Afrikka): 4 paikkaa *CONCACAF (Pohjois- ja Keski-Amerikka sekä Karibia): 4 paikkaa *CONMEBOL (Etelä- Amerikka): 2 paikkaa + isäntämaa Brasilia *OFC (Oseania): 1 paikka *UEFA (Eurooppa): 11 paikkaa *Kansainväliset jatkokarsintaottelut: 3 paikkaa ===Lopputurnaukseen selviytyneet joukkueet=== Joukkue Maanosaliitto Karsintatapa Karsintapäivä Aiempia esiintymisiä Edellinen Edellinen paras sijoitus Conmebol Isäntämaa 9 2023 Hopea (2007) == Lähteet == Luokka:Jalkapallon naisten maailmanmestaruuskilpailut
Wolfgang Helbig

Wolfgang Helbig (1839–1915) oli saksalainen arkeologi. Hän oli Roomassa olevan Saksan arkeologisen laitoksen toinen sihteeri (varajohtaja) 1865–1888. Hän on kirjoittanut useita ansiokkaita teoksia.Tietosanakirja 1909, osat 3 ja 11, Hakusana: Helbig, Wolfgang Helbig vuokrasi Villa Lanten 1887 sen silloiselta omistajalta Jeesuksen Pyhän Sydämen nunnajärjestön luostarilta ja omistautui siellä tutkimukselle ja taidekaupalle. Yhdessä vaimonsa, venäläisen ruhtinattaren ja pianistin Nadine Šahovskajan kanssa hän teki Villa Lantesta kulttuurisalongin. Wolfgangin poika Demetrio Helbig oli kemisti ja Italian ilmavoimien kenraali. Hän osti huvilan nunnilta vuonna 1909. Toisen maailmansodan jälkeen vuonna 1946 kenraali Helbig vuokrasi Villan ylimmät kerrokset Suomen Vatikaanin suurlähetystön asiainhoitajalle Göran Steniukselle. Steniuksen välityksellä tuli tieto, että Helbig oli halukas myymään rakennuksen suomalaisille. Institutum Romanum Finlandiae -säätiö osti huvilan vuonna 1950 perustajansa Amos Andersonin rahoituksella. ==Teokset== * Wandgemälde der vom Vesuv verschütteten Städte Kampaniens (1868) * Untersuchungen über die kampanische Wandmalerei (1872) * Die Italiker in der Po-Ebene (1870) * Das homerische Epos (2. p. 1887) ;Toimituksia * Führer durch die öffentl. Sammlungen klass. Altertümer in Rom (2. p., 1899). ==Lähteet== ==Aiheesta muualla== Luokka:Saksalaiset arkeologit Luokka:Vuonna 1839 syntyneet Luokka:Vuonna 1915 kuolleet
Hiljaiseloa Clichyssä

Hiljaiseloa Clichyssä () on Jens Jørgen Thorsenin käsikirjoittama ja ohjaama tanskalainen elokuva vuodelta 1970. Se perustuu Henry Millerin samannimiseen romaaniin. Pariisiin sijoittuva elokuva sai ensi-iltansa Tanskassa vuonna 1970, jolloin sitä kävi katsomassa ensimmäisen kuukauden aikana yli 100 000 ihmistä. Seksuaalisen sisältönsä vuoksi elokuva herätti paheksuntaa ja sensuurivaatimuksia. Suomessa Valtion elokuvatarkastamo kielsi elokuvan esittämisen ensin kahdesti. Kun Valtion elokuvalautakunta hyväksyi maahantuojan toimittaman version, jossa parittelukohtauksia oli merkittävästi lyhennetty, ikärajaksi asetettiin K-18 ja elokuvatarkastamo määräsi elokuvalle 30 prosentin veron huonon sisällön vuoksi. ==Lähteet== ==Aiheesta muualla== * Den Danske Filminstitut Luokka:Tanskalaiset mustavalkoelokuvat Luokka:Vuoden 1970 tanskalaiset elokuvat
Arnaud Balard

Arnaud Balard (s. 1971) on ranskalainen kuvataiteilija, graafinen suunnittelija, kuvittaja ja kirjoittaja.Benedikt Sequeira Gerardo, Arnaud Balard’s flag design is now the official Deaf flag! Taubenschlag 9.7.2023, viitattu 15.7.2024 Arnaud Balard Nancy Rourke 26.12.2011, viitattu 15.7.2024 Arnaud Balard Imasigne, viitattu 15.7.2024 Hän on kuurosokea ja kärsii Usherin oireyhtymästä.Arnaud Balard Deaf Art, viitattu 15.7.2024 Hän onkin yhdistänyt taiteelliseen työhönsä vammaisoikeusaktivismin. Balard opiskeli muun muassa kuvataiteen La Cambre -oppilaitoksessa Brysselissä vuosina 2000–2002. Tänä aikana hän loi useita käsitetaiteellisia teoksia, jotka toivat esiin kuurojen kokemuksia. Balard on Usherin oireyhtymän edetessä keskittynyt voimakkaammin teatteriin ja performanssitaiteeseen. Yhdysvaltalainen taiteilija Nancy Rourke maalasi Balardin muotokuvan. == Surdismi == Balard perusti surdismiksi nimeämänsä taiteellisen liikkeen Brysselissä vuonna 2009. Hän julkaisi samana vuonna Surdismin manifestin. Liikkeen nimi tulee ranskan kielen "kuuroa" merkitsevästä sanasta "sourd". Balard sai innoitusta Paddy Laddin vuonna 2003 esittelemästä käsitteestä "deafhood". Surdismi painottaa kuurouden käsittelyä paitsi kuvataiteen, myös teatterin, elokuvan ja kirjallisuuden keinoin. Liikkeen julistuksessa korostetaan luovan itseilmaisun tärkeyttä oikeudenmukaisuuden ja poliittisen kehityksen saavuttamiseksi. Surdistisen liikkeen lisäksi Balard aloitti vuonna 2011 toiminnan yhdysvaltalaisessa De'VIA-taiteilijaryhmässä. == Kuurojen lippu == Balard suunnitteli "Sign Union Flagiksi" nimetyn lipun vuonna 2013 suoritettuaan kaksivuotiset veksillologian opinnot. Ranskan kuurojen liitto otti lipun viralliseen käyttöön toukokuussa 2014. Balardin suunnittelema lippu otettiin seuranneina vuosina käyttöön myös muualla maailmassa, laajimmin Etelä- Amerikassa. 9\. heinäkuuta 2023 Kuurojen maailmanliitto valitsi Balardin suunnitteleman lipun viralliseksi kuurojen lipuksi ja viittomakielisen yhteisön symboliksi. Samalla lipun oikeudet siirtyivät Kuurojen maailmanliitolle. == Lähteet == Luokka:Graafiset suunnittelijat Luokka:Ranskalaiset performanssitaiteilijat Luokka:Kuurosokeat henkilöt Luokka:Vammaiskulttuuri Luokka:Vuonna 1971 syntyneet Luokka:Elävät henkilöt
Mooseksen yö

Mooseksen yö tarkoittaa Kaskisissa vuonna 1854 tapahtunutta hukkumisonnettomuutta, jossa 11 kalastajaa hukkui hirmumyrskyn kaltaisessa luoteismyrskyssä. Onnettomuus on nimetty Mooseksen yöksi, koska 4. syyskuuta oli Mooseksen päivä sen aikaisessa almanakassa. Mooseksen yön muistomerkki sijaitsee Kalastusmuseon läheisyydessä. pienoiskuva|272x272px|Mooseksen yön muistomerkki == Lähteet == Luokka:Kaskinen Luokka:Vuoden 1854 onnettomuudet
The Times They Are a-Changin’ (kappale)

The Times They Are A-Changin’ on Bob Dylanin helmikuussa vuonna 1964 julkaistu musiikkikappale. Se julkaistiin samannimisen albumin A-puolen avauskappaleena. Kappale nousi symboliksi 1960-luvun vastakulttuuriliikkeelle ja poliittiselle aktivismille. Dylan kirjoitti kappaleen vuonna 1963, voimakkaan poliittisen ja sosiaalisen myllerryksen aikana Yhdysvalloissa. Sanoitukset heijastelevat ajan nuorten aktivistien tuntoja ja toiveita yhteiskunnallisen muutoksen puolesta, korostaen sukupolvien välistä kuilua ja haastaen vanhoja arvoja. Musiikillisesti "The Times They Are A-Changin'" edustaa perinteistä folk- musiikkia, jossa akustinen kitara ja Dylanin intensiivinen laulutyyli luovat voimakkaan tunnelman. Kappale on yksinkertainen ja suoraviivainen, mikä vahvistaa sen sanoman voimaa. == Julkaisu ja vastaanotto == Kun kappale julkaistiin samannimisellä albumilla vuonna 1964, se sai laajalti positiivista vastaanottoa ja nousi nopeasti ikoniseksi protestilauluksi. "The Times They Are A-Changin'" on säilyttänyt asemansa yhtenä Dylanin tunnetuimmista ja vaikutusvaltaisimmista teoksista. Sen sanoma ja teemat ovat säilyneet relevantteina nykypäivän yhteiskunnallisessa keskustelussa ja se on toiminut inspiraationa lukuisille poliittisille liikkeille ja aktivisteille eri puolilla maailmaa. Näin ollen kappaleen nimi on muodostunut osaksi englanninkielistä sanontojen varastoa ja sen merkitys musiikin historiassa ja yhteiskunnallisessa kontekstissa on poikkeuksellisen merkittävä. == Lähteet == === Viitteet === Luokka:Bob Dylanin kappaleet Luokka:Vuoden 1964 kappaleet
Saint-Boil

Saint-Boil on kunta Ranskassa Saône-et-Loiren departementissa Bourgogne- Franche-Comtén alueella. Se sijaitsee noin 23 kilometriä Chalon-sur-Saônen kaupungista lounaaseen. pienoiskuva|vasen|Saint-Baudilen kirkko Kunnan keskustassa oleva Saint-Baudilen kirkko on peräisin 900-luvulta. Kirkon nimestä on aikojen saatossa muokkautunut myös kunnan nimi Saint-Boil. Kirkkoa on muutettu ajan myötä. 1000-luvulla siihen lisättiin kellotorni, 1400-luvulla kuori korvattiin suuremmalla rakennuksella ja 1800-luvulla kirkkoon lisättiin kaksi sivukappelia. == Tunnettuja kuntalaisia == *René Guénot (1890 - 1965), kilpapyöräilijä ==Lähteet== ==Aiheesta muualla== Luokka:Saône-et-Loiren kunnat
Oguusit

Oguusit olivat turkkilaista kieltä puhunut heimoryhmä, joka muodosti keskiajalla liittokunnan Keski-Aasiassa. He ovat osallistuneet monien turkkilaisten kansojen muodostumiseen. Aasian sisäosissa paimentolaisina elänyt ryhmä mainitaan kiinalaisissa lähteissä 300-luvulta lähtien. Nimitys oguz esiintyy 700-luvun muinaisturkkilaisissa piirtokirjoituksissa ja 800–900-lukujen arabialaisten maantieteilijöiden teoksissa. Osa oguuseista siirtyi ensimmäisen vuosituhannen puolivälissä Kakkois-Euroopan aroille, jossa he kuuluivat sittemmin Ensimmäiseen Bulgarian valtakuntaan, Kasaarien kaanikuntaan ja Länsiturkkilaiseen kaanikuntaan. Aasian sisäosiin jääneet oguusit kuuluivat 600-luvulla Ensimmäiseen turkkilaiseen kaanikuntaan, muodostivat vuosina 647–689 muinaisuiguurien johtaman valtakunnan Mongolian pohjoisosassa ja osallistuivat karlukkien ja basmylien kanssa Itäturkkilaisen kaanikunnan hävittämiseen vuosina 742–744. Heimojen välisten sotien seurauksena suuri osa oguuseista siirtyi Keski-Aasiaan Transoxianan ja Horezmin pohjoisrajalle ja loput sulautuivat Uiguurivaltakuntaan. Araljärven ja Syrdarjan alueelle asettuneet oguusit muodostivat 700–800-luvulla liittokunnan, johon kuului 24 heimoa. Osa heistä asettui viljelemään maata, alkoi muodostaa alueellisia yhteisöjä ja omaksui islaminuskon. Paimentolaisoguusien hallitsijan päämaja oli Syrdarjan alajuoksulla sijaineessa Jangikentissa. Tärkeät asiat päätettiin suku- ja heimoryhmien vanhimpien muodostamassa neuvostossa. Veronkannosta ja oikeudenkäytöstä vastasivat käskynhaltijat. Oguusit ajoivat petšenegit pois Kaspianmeren rannoilta ja tekivät ryöstöretkiä Kasaarien kaanikuntaan, Volgan Bulgariaan, Horezmiin ja Jetisun kaupunkeihin. Islamilaiset seldžukit asettuivat 1000-luvun vaihteessa Transoxianaan, valtasivat Khorasanin ja muodostivat Etu- Aasiassa Seldžukkien valtakunnan. Toinen oguusiryhmä siirtyi Mustanmeren pohjoispuolelle ja Balkanille. Oguusien heimoryhmien pohjalta ovat muodostuneet varsinkin nykyiset turkmeenit, azerit ja turkkilaiset ja vähemmässä määrin muun muassa gagauzit ja karakalpakit. ==Lähteet== Luokka:Turkkilaiset kansat
Buxy

Buxy on kunta Ranskassa Saône-et-Loiren departementissa Bourgogne-Franche- Comtén alueella. Se sijaitsee noin 17 kilometriä Chalon-sur-Saônen kaupungista lounaaseen. == Historia == Buxy oli pieni kauppakaupunki jo Rooman vallan aikana. Varhaisella keskiajalla, arabien hyökkäyksen jälkeen vuonna 731, Buxy joutui Chalonin kreivien alaisuuteen. Vuonna 1113 perustettu La Fertén luostari omisti maata Buxyssa. Vuonna 1166 Ranskan kuningas Ludvig VII hyökkäsi Chalon-sur-Saôneen. Buxyn kaupungin linnoitukset ja alkuperäinen Saint-Germainin kirkko ovat peräisin tältä ajalta. Linnoituksesta on yhä osia jäljellä, kuten La Tour Rouge, eli punainen torni. 14. maaliskuuta 1471 käytiin Buxyn taistelu, jossa burgundilaiset kohtasivat Ranskan kuningas Ludvig XI:n joukot. Taistelussa ranskalaiset voittivat Burgundin herttuan Kaarle Rohkean joukot. ==Lähteet== ==Aiheesta muualla== Luokka:Saône-et-Loiren kunnat
Etupistokirjonta

Etupistokirjonta on etupistoin eli suorin eteen päin tehdyin pistoin ommeltu kirjontatyö. Etupistojen avulla voidaan tehdä geometrisia kuvioita, jotka ovat esimerkiksi ympyrän tai neliön muotoisia. Kuvioita saadaan aikaan värien vaihtelulla ja pistojen tiheyden vaihtelulla. Etupistoilla voidaan myös reunustaa kuvioita ja applikoida tilkkuja laajempaan pohjakankaaseen. Karjalan kirjonnassa käytetään usein etupistokirjontaa. Etupistojen suuntaa muuttelemalla voidaan tehdä erittäin monimutkaisia kuvioita. == Lähteet == Luokka:Kirjonta
Friedrich Robert Helmert

Friedrich Robert Helmert (1843–1917) oli saksalainen geodeetti. Hän oli vuodesta 1870 geodesian professorina Aachenin teknillisessä korkeakoulussa, vuodesta 1886 Potsdamin geodeettisen laitoksen johtajana ja Berliinin yliopiston professorina. Helmertin aikana Potsdamin geodeettinen laitos saavutti keskeisen aseman geodesiassa. Helmertin tutkimukset koskevat pääasiassa maapallon muodon määrittämistä ja tasoituslaskun teoriaa. Hän julkaisi runsaasti alan kirjallisuutta.Tietosanakirja 1909, osa 11, Hakusana: Helmert, Friedrich Robert thumb|upright|left|Merenmittausalus Fugro Helmert ==Teokset== * Die Ausgleichungsrechnung nach der Methode der kleinsten Quadrate (1872) * Die mathematischen und physikalischen Theorien der höheren Geodäsie (2 os., 1880, 1884) ==Lähteet== ==Aiheesta muualla== Luokka:Saksalaiset professorit Luokka:Saksalaiset geodeetit Luokka:Vuonna 1843 syntyneet Luokka:Vuonna 1917 kuolleet
Philip Sesemann

Philip Sesemann (1683 Viipuri – 18. helmikuuta 1747 Viipuri) oli suomalainen suurkauppias ja sahan- ja kartanonomistaja. Sesemannin vanhemmat olivat kauppias, raatimies Hans David Sesemann ja Anna Carlintytär Thiele ja puoliso Elisabetha Frese (k. 1751). Philip Sesemann oli kauppias Viipurissa noin vuodesta 1700, sahanomistaja Heinjoella vuodesta 1723 ja Muhulahden kartanon omistaja Säkkijärvellä. Philip Sesemannin isä oli syntynyt Saksassa ja muuttanut Viipuriin vuoden 1600 tienoilla. Hän perusti kauppahuoneen ja toimi kaupungin raatimiehenä. Myös Sesemannin pojista ja vävystä tuli kauppiaita. Philip Sesemann, toinen pojista, jäi Viipuriin vielä sen jouduttua venäläisille 1810. Sesemann myi tervaa ja puutavaraa ja rakennutti kaksiraamiset sahat ensin Muolaan Heinjoen Tuokkolaan 1732, seuraavana vuonna Heinjoen Kääntymään ja sen läheisyyteen myöhemmin vielä kolmannen. Osan sahoistaan hän luovutti kuitenkin 1720-luvun lopulla vävyilleen. Sesemann myös hankki ja myi laivojen mastopuita ja osti Viipurin ulkopuolelta maatiloja, kuten Muhulahden kartanon. Sesemannin suku vaikutti Viipurissa aina 1940-luvulle asti. == Lähteet == ==Aiheesta muualla== * Luokka:Suomalaiset kauppiaat Luokka:Vuonna 1683 syntyneet Luokka:Vuonna 1747 kuolleet
Sesemann

Sesemann on muun muassa seuraavien henkilöiden sukunimi: * Elga Sesemann (1922–2007), suomalainen taidemaalari * Emil Herman Sesemann (1840–1907), suomalainen lääkäri, valtioneuvoksen arvonimi * Lydia Sesemann (1845–1925), suomalainen kemisti, ensimmäinen suomalainen naispuolinen väittelijä * Philip Sesemann (1683–1747), suomalainen kauppias ja sahan- ja kartanonomistaja * Vasili Sesemann (liett. Vosylius Sezemanas, 1884–1963), venäläis-liettualainen filosofi
Leatop Plaza

Leatop Plaza () on Kantonissa Kiinassa sijaitseva 303 metriä korkea pilvenpiirtäjä. Torni rakennettiin vuosina 2008–2012, ja siinä on 64 kerrosta. Leatop Plazaa on toimistokäytössä. Se on saanut energiaystävällisyydestään kultaisen LEED-sertifikaatin. == Lähteet == Luokka:Kantonin pilvenpiirtäjät Luokka:Kantonin toimistorakennukset
Kannonkosken seurakunta

Kannonkosken seurakunta oli itsenäinen evankelis-luterilainen seurakunta, joka erotettiin Kivijärven ja Viitasaaren seurakunnista vuonna 1919 eli ennen Kannonkosken kunnan toistaiseksi lopullista itsenäistymistä 1934. Seurakunta hallinnoi Kannonkosken kirkkoa. Seurakunta kuului Tampereen hiippakuntaan ja Saarijärven rovastikuntaan. Seurakunta on siirretty vuonna 1956 perustettuun Lapuan hiippakuntaan. Kannonkosken seurakunta on vuonna 2007 muutettu kappeliseurakunnaksi ja yhdistetty Saarijärven seurakuntaan, vaikka kunta onkin edelleen itsenäinen. == Lähteet == Luokka:Tampereen hiippakunnan seurakunnat Luokka:Lapuan hiippakunnan seurakunnat Luokka:Kannonkoski
Eino Salminen

Eino Salminen -nimisiä henkilöitä ovat olleet: * Eino Salminen (1887–1979), suomalainen valokuvaaja * Eino Salminen (1900–1985), suomalainen näytelmäkirjailija * Eino Salminen (1904–1965), suomalainen pakinoitsija.
Northeast Asia Trade Tower

Northeast Asia Trade Tower () eli Posco Tower-Songdo () on Incheonissa Etelä- Koreassa sijaitseva 305 metriä korkea pilvenpiirtäjä. Torni rakennettiin vuosina 2006–2011, ja siinä on 68 kerrosta. Rakennus on Etelä-Korean kuudenneksi korkein. Northeast Asia Trade Towerin suunnitteli arkkitehtitoimisto Kohn Pedersen Fox. Rakennuksessa on hotelli, asuinhuoneistoja ja toimistotiloja. == Lähteet == Luokka:Etelä-Korean pilvenpiirtäjät Luokka:Incheon
Ruokojärvi (Kankaanpää)

Ruokojärvi on Karvianjoen vesistöön kuuluva järvi Kankaanpäässä Satakunnassa. Järvi on matala ja sameahkovetinen. Sen pinta-ala on 94 hehtaaria. Järven vedet laskevat Kuralanojan kautta Kankaanjärveen ja edelleen Pitäjänojaa Karvianjokeen. Kankaanpään kirkonkylän keskus on rakentunut järven itärannalle, vanhoille erämaille syntyneestä talonpoikaisasutuksesta. ==Lähteet== Luokka:Kankaanpään järvet
Gyula Bill Deák

Gyula Bill Deák (s. 8. marraskuuta 1948 Budapest) on unkarilainen blueslaulaja, lauluntekijä, säveltäjä, sanoittaja ja näyttelijä. Häntä pidetään Unkarin blueskuninkaana. Vuonna 1984 Budapestin urheiluhallilla hän esiintyi yhdessä Chuck Berryn kanssa, joka vuonna 1986 tuumi hänestä: ”Hänellä on se mustin ääni valkoisilta laulajilta, mitä olen ikinä kuullut.” == Aiheesta muualla == * Luokka:Vuonna 1948 syntyneet Luokka:Elävät henkilöt Luokka:Unkarilaiset laulajat Luokka:Unkarilaiset säveltäjät Luokka:Unkarilaiset näyttelijät
Gama Tower

Gama Tower (, tunnettu aiemmin nimellä Cemindo Tower) on Jakartassa Indonesiassa sijaitseva pilvenpiirtäjä. Rakennuksen ylin kerros on 286 metrin korkeudella, mutta antenni pidentää rakennuksen 297-metriseksi. Rakennus on Indonesian kolmanneksi korkein. Gama Tower rakennettiin vuosina 2011–2016, ja siinä on 64 kerrosta. Rakennuksessa on hotelli ja toimistotiloja, ja se on valmistettu betonista. == Lähteet == Luokka:Indonesian pilvenpiirtäjät Luokka:Jakartan rakennukset ja rakennelmat
Chappell Roan

Kayleigh Rose Amstutz (s. 19. helmikuuta 1998 Willard, Missouri), tunnettaan esiintyjänimellään Chappell Roan, on yhdysvaltalainen laulaja-lauluntekijä. Roanin musiikki on saanut inspiraationsa 1980-luvun synthpopista ja 2000-luvun alun pop-hiteistä. Hänen tyyliinsä ja esiintymiseensä on vaikuttanut vahvasti drag-kulttuuri, sekä camp. Hän tuo musiikissaan esille seksuaalivähemmistöjä ja hänen sanoituksensa kertovat erityisesti naisten välisistä suhteista. Roan solmi levytyssopimuksen Atlantic Recordsin kanssa vuonna 2015, 17-vuotiaana, julkaistuaan kappaleen "Die Young" YouTube -videopalveluun. Hän muutti tämän seurauksena Los Angelesiin edistääkseensä uraansa. Vuonna 2017 hän julkaisi debyytti-EP-levynsä School Nights. Roanin sopimus Atlantic Recordsin kanssa päättyi vuonna 2020, pian hänen Dan Nigron kanssa työstämänsä singlen "Pink Pony Club" julkaisun jälkeen. Lyhyen tauon jälkeen Roan palasi musiikin pariin ja julkaisi sarjan kappaleita itsenäisesti vuonna 2022. Hänen debyyttialbuminsa, The Rise and Fall of a Midwest Princess, julkaistiin Island Recordsin kautta vuonna 2023. Albumin kaupallinen läpimurto johtui suurelta osin Roanin esiintymisestä Olivia Rodrigon Guts World Tour -kiertueen avaajana ja huhtikuussa 2024 julkaistun standalone singlen "Good Luck, Babe!" kansainvälisestä menestyksestä. "Sleeper hitiksi" luonnehdittu Midwest Princess nousi kesällä 2024 viiden parhaan joukkoon Yhdysvaltain Billboard 200 -listalla. Helsingin Sanomat vertasi Roanin läpimurtoa Lady Gagan vastaavaan nousukiitoon vuonna 2009. == Ura == Huhtikuussa 2024 Roan teki festivaalidebyyttinsä osana Coachella Valley Music and Arts Festivaliia. Roan esiintyi syyskuussa 2024 MTV Video Music Awards -gaalassa ja voitti parhaan uuden artistin palkinnon. Roan esiintyi musiikkivieraana viihdeohjelma Saturday Night Livessä 2. marraskuuta 2024 yhdessä koomikko John Mulaneyn kanssa. Hän esitti ohjelmassa uuden country-vaikutteisen kappaleen "The Giver". == Yksityiselämä == Roan kertoi kesäkuussa 2024, että hänen on ollut vaikeaa käsitellä nopeaa nousuaan kuuluisuuteen. Tämän jälkeen hän on sosiaalisen median julkaisuissaan kritisoinut faniensa käyttäytymistä ja kertonut, että hän sekä hänen perheensä ovat kokeneet julkista häirintää ja vainoamista. == Diskografia == === Studioalbumit === * The Rise and Fall of a Midwest Princess (2023) === EP:t === * School Nights (2017) === Singlet === * ”Good Hurt” (2017) * ”Bitter” (2018) * ”School Nights” (2018) * ”Pink Pony Club” (2020) * ”Love Me Anyway” (2020) * ”California” (2020) * ”Naked in Manhattan” (2022) * ”My Kink Is Karma” (2022) * ”Femininomenon” (2022) * ”Casual” (2022) * ”Kaleidoscope” (2023) * ”Red Wine Supernova” (2023) * ”Hot to Go!” (2023) * ”Good Luck, Babe!” (2024) == Lähteet == == Aiheesta muualla == * * AllMusicissa Luokka:Elävät henkilöt Luokka:Yhdysvaltalaiset laulajat Luokka:Vuonna 1998 syntyneet
Four Seasons Place

Four Seasons Place on Kuala Lumpurissa Malesiassa sijaitseva 343 metriä korkea pilvenpiirtäjä, joka on maan viidenneksi korkein rakennus. Torni rakennettiin vuosina 2013–2018, ja siinä on 75 kerrosta. Rakennuksessa on hotelli ja asuinhuoneistoja, ja se on valmistettu kokonaisuudessaan betonista. == Lähteet == Luokka:Malesian pilvenpiirtäjät Luokka:Kuala Lumpur
Pearl River Tower

Pearl River Tower on Kantonissa Kiinassa sijaitseva 310 metriä korkea, 71-kerroksinen pilvenpiirtäjä. Tornin rakentaminen aloitettiin vuonna 2006, ja se valmistui 2013. Pearl River Tower on toimistokäytössä, ja sen on suunnitellut yhdysvaltalainen arkkitehtitoimisto Skidmore, Owings and Merrill. Rakennus on yksi maailman energiatehokkaimmista pilvenpiirtäjistä. Sen lattiapinta-ala on noin 214 000 neliömetriä. == Lähteet == Luokka:Kantonin pilvenpiirtäjät Luokka:Kantonin toimistorakennukset
Fosforiittisota

Fosforiittisodaksi () kutsutaan Neuvosto-Virossa tapahtunutta vuoden 1987 protestiaaltoa, jolla kansanliike vastusti uusien fosforiittikaivosten perustamista Virumaahan. Virolaiset vastustivat kaivoksia kahdesta syystä: yhtäältä siksi, että kaivoksilla olisi ollut tuhoisa vaikutus alueen ympäristöön, ja toisaalta siksi, että kaivokset olisivat voineet tuoda alueelle tuhansia (pääasiassa venäläisiä) työntekijöitä muualla Neuvostoliitosta, ja siten vähentää entisestään virolaisten osuutta Viron väestöstä. Kansanliike sai lopulta tavoitteensa läpi, ja neuvostohallinto luopui kaivoshankkeesta. Fosforiittisodan voi katsoa olleen lähtölaukaus laulavalle vallankumoukselle, joka johti Viron - ja yleisesti Baltian maiden - jälleenitsenäistymiseen. == Lähteet == Luokka:Viron historia Luokka:Viron luonto Luokka:Ympäristönsuojelu Luokka:1987
Osittainen perustuslaillinen monarkia

Osittainen perustuslaillinen monarkia eli toimeenpaneva perustuslaillinen monarkia on monarkian muoto, jossa monarkilla on laajat tai hyvin suuret valtaoikeudet perustuslain nojalla. Osittainen perustuslaillinen monarkia muistuttaa siinä määrin hyvin paljon semipresidentalismia, että siinä on piirteitä niin absoluuttisesta, kuin parlamentaarisesta monarkiasta; monarkki jakaa toimeenpanovaltaansa (joskin vain vähän) parlamentin tai muun vastaavan tahon kanssa. == Osittainen perustuslaillinen monarkia nykyaikana == Nykyaikana osittaisia perustuslaillisia monarkioita esiintyy länsimaissa hyvin vähän. Poikkeuksia ovat eurooppalaiset ruhtinaskunnat Liechtenstein ja Monaco, joissa ruhtinailla on laajat valtaoikeudet. Myös hyvin useat islamilaiset monarkiat kuten Jordania, Marokko, Bahrain ja Kuwait ovat esimerkkejä nykyisistä osittain perustuslaillisista monarkioista. Afganistanista on tullut osittainen perustuslaillinen monarkia islamin sunnalaista suuntausta edustavan ääriliike talibanin nimittämän emiirin johdolla. Aiemmista osittaisista perustuslaillisista monarkioista Japani on muuntunut parlamentaariseksi/seremonialliseksi monarkiaksi. Entisistä absoluuttisista monarkioista Qatar ja Yhdistyneet arabiemiraatit ovat muuntuneet hiljalleen osittaisiksi perustuslaillisiksi monarkioiksi. == Luettelo nykyisistä osittaisista perustuslaillisista monarkioista == Monarkia Hallitsija Vallassa (päivämäärä) Seuraajajärjestelmä Muhammad VI 23. heinäkuuta 1999 Perinnöllinen Abdullah II 7. helmikuuta 1999 Perinnöllinen Mohammed bin Zayed Al Nahyan 13. toukokuuta 2022 Perinnöllinen, valinnainen Jigme Khesar Namgyal Wangchuck 9. joulukuuta 2006 Perinnöllinen Tupou VI 18. maaliskuuta 2012 Perinnöllinen Hibatullah Akhundzada 15. elokuuta 2021 Valinnainen Hamad ibn Isa Al Khalifa 6. maaliskuuta 1999 Perinnöllinen Mishal al-Ahmad al-Jabir al-Sabah 16. joulukuuta 2023 Perinnöllinen Tamim bin Hamad Al Thani 25. kesäkuuta 2013 Perinnöllinen Hans Adam II 13. marraskuuta 1989 Perinnöllinen Albert II 6. huhtikuuta 2005 Perinnöllinen == Lähteet == Luokka:Monarkia
Ristikkorevinnäiset

Ristikkorevinnäiset ovat revinnäiskirjontaan kuuluvia tyylejä, joissa kankaan lankoja ensin puretaan ja revinnäisaukon keskelle tehdään ristikko sidepistoilla. Revinnäisaukkojen väliin jäävät alueet vahvistetaan pujotteluompelulla. Ristikkorevinnäisiin kuuluu muun muassa Joutsenon revinnäinen, jota on Karjalassa kutsuttu nyhännäiskirjonnaksi. Sitä on käytetty Joutsenon kansallispuvussa, huivien reunoissa sekä lakanoiden reunoissa ja käspaikoissa ja muissa kapiotekstiileissä. == Lähteet == Luokka:Kirjonta
Eero Laakso

Eero Laakso (s. 8. helmikuuta 2003) on suomalainen jalkapalloilija, joka on edustanut FC Hakaa. Laakson kasvattajaseura on FC Haka juniorit. == Lähteet == Luokka:Suomalaiset jalkapalloilijat Luokka:Vuonna 2003 syntyneet Luokka:Elävät henkilöt
Henry

Henry tarkoittaa muun muassa seuraavia: * Henry, etunimi * Henry, sukunimi * Henry, induktanssin yksikkö. ==Katso myös== * Henri
Henry (sukunimi)

Henry on muun muassa seuraavien henkilöiden sukunimi: * Amandine Henry (s. 1989), ranskalainen jalkapalloilija * Boris Obergföll, o.s. Henry (s. 1973), saksalainen keihäänheittäjä * Brad Henry (s. 1963), yhdysvaltalainen poliitikko, Oklahoman kuvernööri 2003–2011 * Brian Tyree Henry (s. 1982), yhdysvaltalainen näyttelijä * Buck Henry (1930–2020), yhdysvaltalainen näyttelijä, ohjaaja ja käsikirjoittaja * Burke Henry (s. 1979), kanadalainen jääkiekkoilija * Cori Henry (s. 1976), brittiläinen pikajuoksija * David Lee Henry (s. 1943), yhdysvaltalainen elokuvakäsikirjoittaja * Derrick Henry (s. 1994), yhdysvaltalainen amerikkalaisen jalkapallon pelaaja * Desirèe Henry (s. 1995), brittiläinen pikajuoksija * Edward Lamson Henry (1841-1919), yhdysvaltalainen taidemaalari * Franklin Henry (1904–1993), yhdysvaltalainen urheilupsykologi * Gloria Henry (1923–2021), yhdysvaltalainen näyttelijä * Gregg Henry (s. 1952), yhdysvaltalainen näyttelijä * Hubert-Joseph Henry (1846–1898), ranskalainen upseeri ja väärentäjä * Jillian Henry (s. 1996), yhdysvaltalainen näyttelijä ja ääninäyttelijä * Jodie Henry (s. 1983), australialainen uimari * Jordan Henry (s. 1986), kanadalainen jääkiekkoilija * Joseph Henry (1797–1878), yhdysvaltalainen sähkömagnetismin tutkija, jonka mukaan on saanut nimensä induktanssin yksikkö henry * Justin Henry (s. 1971), yhdysvaltalainen näyttelijä * Kenneth Henry (1929–2009), yhdysvaltalainen pikaluistelija ja olympiavoittaja * Kent Henry (1948–2009), yhdysvaltalainen kitaristi * Lauren Henry (s. 2001), brittiläinen soutaja ja olympiavoittaja * Lawrence Patrick Henry (1934–2014), eteläafrikkalainen katolinen arkkipiispa * Louis Henry (1834–1913), belgialainen kemisti, jonka mukaan on nimetty Henry- reaktio * Mark Henry (s. 1971), yhdysvaltalainen showpainija * Mike Henry (s. 1965), yhdysvaltalainen käsikirjoittaja, tuottaja, koomikko ja ääninäyttelijä * Patrick Henry (1736–1799), yhdysvaltalainen poliitikko * Pierre Henry (1927–2017), ranskalainen säveltäjä * Rico Henry (s. 1997), englantilainen jalkapalloilija * Tabarie Henry (s. 1987), neitsytsaarelainen pikajuoksija * Thierry Henry (s. 1977), ranskalainen jalkapalloilija * William Henry (1774–1836), englantilainen kemisti, jonka mukaan on nimetty Henryn laki
Kuononuoliaiset

Kuononuoliaiset (Serpenticobitidae) on karppikaloihin kuuluva kalaheimo. Lajeja tavataan makeissa vesissä Kaakkois-Aasiassa. == Lajit ja anatomia == Kuononuoliaisiin kuuluu vain yksi suku Serpenticobitis ja siinä kolme lajia, esimerkiksi vannekuononuoliainen (Serpenticobitis octozona). Heimon lajien ruumis on pitkänomainen, kuono on pitkä ja siinä on kolme viiksisäieparia. Silmien alla on piikki. Uimarakkoa ympäröivät luut. Kuononuoliaisten pyrstöevä on hieman haarautunut. Ruumiissa on seitsemän tai kahdeksan tummaa juovaa. == Levinneisyys ja elintavat == Kuononuoliaisia tavataan Mekongjoessa. ==Lähteet== Luokka:Karppikalat
Torstein Eriksen

Torstein Eriksen (s. 29. huhtikuuta 1990, Norja) on norjalainen kartanlukija. Hän toimii rallin MM-sarjassa kartanlukijana Andreas Mikkelsenille ja on toiminut kartanlukijana myös Mads Østbergille, Frank Tore Larsenille ja Ole Christian Veibylle. Eriksenin ralliura alkoi vuonna 2009 ja ensimmäinen kilpailu MM-sarjassa oli vuonna Suomen ralli 2011. == Lähteet == Luokka:Norjalaiset kartanlukijat Luokka:Vuonna 1990 syntyneet Luokka:Elävät henkilöt
Louis Louka

Louis Louka (s. 10. joulukuuta 1993, Belgia) on belgialainen kartanlukija. Hän toimii kartanlukijana rallin MM-sarjassa Grégoire Munsterille. Loukan ensimmäinen MM-sarjan kilpailu oli Katalonian ralli 2016. Hän aloitti kartanlukijan uran vuonna 2012 kansallisen tason kilpailuissa Belgiassa. Hän on toiminut kartanlukijana muun muassa Guillaume Dilleylle ja Guillaume de Meviusille. == Lähteet == Luokka:Belgialaiset kartanlukijat Luokka:Vuonna 1993 syntyneet Luokka:Elävät henkilöt
Körner

Körner on muun muassa seuraavien henkilöiden sukunimi: * Julius Körner (1870–1954), saksalainen soutaja ja olympiamitalisti * Magnus Körner (1808–1864), ruotsalainen litografi ja piirtäjä * Moritz Körner (s. 1990), saksalainen europarlamentaarikko * Theodor Körner (1791–1813), saksalainen runoilija * Theodor Körner (1873–1957), Itävallan presidentti
Juhana Frösén

Juhana Frösén on suomalainen tiedemies ja neurokirurgi. Frösen on Tampereen yliopiston neurokirurgian professori. Frösén on tutkinut erityisesti aivovaltimoiden aneurysmien hoitotuloksia. == Lähteet == Luokka:Suomalaiset neurokirurgit Luokka:Suomalaiset professorit Luokka:Tampereen yliopiston professorit Luokka:Syntymävuosi puuttuu Luokka:Elävät henkilöt
Haltijatontunpuisto

Haltijatontunpuisto () on viheralue Niittykummun eteläosassa kaakkoisessa Espoossa. Haltijatontunpuisto on rakennettu Nässelkärrinojan varrelle Merituulentien pohjoispuolelle. Pohjoisessa puisto rajautuu asuinalueeseen. Puiston kävelyakselina on lännestä Nuttutieltä alkava Merituulentien suuntainen kolmisen metriä leveä valaistu puistotie, joka päättyy idässä Koivu-Mankkaan tiehen. Nässelkärrinoja virtaa puistotien ja Merituulentien välissä. Uomaa on levennetty, jotta se soveltuu paremmin tulvien hallintaan. Sen virtaussuunta on länteen kohti Gräsanojaa. Haltijatontunpuistoon kuuluu myös Nässelkärrinojan ja Merituulentien välinen noin viisi metriä leveä polkupyörä- ja kävelytie. Urheilupuiston metroasema sijaitsee noin 250 metriä pohjoiseen Haltijatontunpuiston itäosasta. == Kuvia == Haltijatontunpuisto itäosa talvella 160124.jpg|Haltijatontunpuisto talvella Haltijatontunpuisto 040524.jpg|Haltijatontunpuisto keväällä Haltijatontunpuisto 040624.jpg|Haltijatontunpuisto kesällä Haltijatontunpuisto remontti Niittykumpu Espoo 171023.jpg|Haltijatontunpuisto syksyllä == Lähteet == Luokka:Espoon puistot Luokka:Niittykumpu
Pia Runnakko

Pia-Carina Runnakko (s. 18. kesäkuuta 1962 Pietarsaari) on suomalainen näyttelijä. Hän on näytellyt Helsingin Kaupunginteatteriin kuuluvassa Lilla Teaternissa vuodesta 1996. Runnakko on menestynyt etenkin absurdien ja burleskien komediaroolien tulkitsijana. == Ura == Pia Runnakko syntyi lihamestari Veikko Runnakon ja leipuri Saga Runnakon perheeseen. Runnakko suoritti näyttämötaiteen opintoja Teatterikorkeakoulussa 1981–1985. Hän näytteli Turun ruotsalaisessa teatterissa 1985–1991 ja Viirus-teatterissa 1991–1996. Runnakko aloitti Lilla Teaternissa 1996.Ilona-tietokanta Runnakon näyttämötehtäviä ovat muun muassa Katarina (Äkäpussi), Nina (Lokki), Irina (Kolme sisarta) ja neiti Prism (Miksi naiset aina rakastuvat Ernestiin). Runnakko on näytellyt sivuosia muutamissa kokoillan elokuvissa. Vuonna 2011 hän näytteli Selmaa historiallisessa lastenelokuvassa Iris. Vuonna 2014 Runnakko teki Rikun äidin roolin yhteiskunnallisessa nuorisoelokuvassa Muutoksii. == Lähteet == * * * === Viitteet === Luokka:Suomalaiset näyttelijät Luokka:Vuonna 1962 syntyneet Luokka:Elävät henkilöt
Fraport

Fraport AG Frankfurt Airport Services Worldwide eli Fraport on saksalainen liikenneyhtiö, joka ylläpitää Frankfurt am Mainin lentoasemaa ja useita muita lentoasemia ympäri maailmaa. Se myös omistaa osuuksia monista lentoasemayhtiöistä sekä tarjoaa erilaisia muita palveluita lentoasemilla. Yhtiö on listattu Xetraan ja Frankfurtin pörssiin. == Lähteet == == Aiheesta muualla == * Kotisivut Luokka:Saksalaiset liikenneyhtiöt
Frösén

Frösén on muun muassa seuraavien suomalaisten henkilöiden sukunimi: * Jaakko Frösén (s. 1944), antiikintutkija ja professori * Juhana Frösén, neurokirurgi ja professori * Oskari Frösén (s. 1976), korkeushyppääjä * Seija Heiskanen- Frösén (1944–2010), varatuomari ja lainsäädäntöneuvos
Hilbert

Hilbert tarkoittaa muun muassa seuraavia: ==Etunimi== * Hilbert van der Duim (s. 1957), alankomaalainen pikaluistelija ==Sukunimi== * David Hilbert (1862–1943), saksalainen matemaatikko * Jonathan Hilbert (s. 1995), saksalainen kilpakävelijä ja olympiamitalisti * Roberto Hilbert (s. 1984), saksalainen jalkapalloilija * Wilhelm Hilbert, suomalainen asekauppias, joka toi toisen maailmansodan aikana Saksasta Suomeen aseita ===Aiempi sukunimi=== * Lukas Loules, s. Hilbert, (s. 1972), saksalainen säveltäjä, sanoittaja, musiikintuottaja ja laulaja Luokka:Luettelot henkilöistä sukunimen mukaan
Kabelvåg

Kabelvåg on taajama Våganin kunnassa Nordlandin läänissä Norjassa. Taajaman pinta-ala on 1,4 neliökilometriä ja asukasluku 2 291 vuonna 2023. Nimen alkuosa tulee kappelista ja viittaa paikalle mahdollisesti jo 1100-luvulla rakennettuun kirkkoon. Kabelvåg on Lofoottien vanhin kalastajakylä. ==Lähteet== ==Aiheesta muualla== Luokka:Norjan taajamat Luokka:Vågan
Gimsøyn kirkko (Vågan)

Gimsøyn kirkko () on Våganin kunnassa Nordlandin läänissä Norjassa sijaitseva puinen pitkäkirkko vuodelta 1876. ==Lähteet== ==Aiheesta muualla== Luokka:Norjan puukirkot Luokka:Vågan
Våganin kirkko

Våganin kirkko () on Våganin kunnassa Nordlandin läänissä Norjassa sijaitseva puinen ristikirkko vuodelta 1898. Uusgotiikkaa edustava kirkko on Pohjois- Norjan suurin. Sitä kutsutaankin toisinaan "Lofoottien tuomiokirkoksi". ==Kuvia== Lofoten Cathedral 03.jpg|Kirkko sisältä ==Lähteet== ==Aiheesta muualla== Luokka:Norjan puukirkot Luokka:Vågan
Svolværin kirkko

Svolværin kirkko () on Våganin kunnassa Nordlandin läänissä Norjassa sijaitseva kivinen pitkäkirkko vuodelta 1934. ==Lähteet== ==Aiheesta muualla== Luokka:Norjan kivikirkot Luokka:Vågan
Strandlandetin kirkko

Strandlandetin kirkko () on Våganin kunnassa Nordlandin läänissä Norjassa sijaitseva puinen pitkäkirkko vuodelta 1938. ==Lähteet== ==Aiheesta muualla== Luokka:Norjan puukirkot Luokka:Vågan